கேள்வி: கோவை இராமகிருட்டிணன் - திராவிடர் கழகம் (1968-86) என்பது என்ன?
பதில்: 1968-இல் கோயம்புத்தூர் மாநகரின் காந்திபுரம் கிராஸ் கட் சாலையில் திராவிடர் கழகம் (தி.க.) நடத்திய பொதுக்கூட்டத்தில் அதன் தலைவர் ஈ. வெ. இராமசாமி பேசினார். அவர் உரையைத் தற்செயலாகக் கேட்ட இராமகிருட்டிணன், பெரியாரின் அரசியலால் கவரப்பெற்று அப்போதே தி.க.-வில் இணைந்தார். 1970-இல் கோவை மாவட்ட தி.க. மாணவரணிச் செயலாளரானார். 1972-இல் கோவை மாவட்டச் செயலாளரானார். 1973-இல் பெரியார் மறைந்தபின் அவர் துணைவியார் மணியம்மை அவருக்குப் பின் கி. வீரமணி தி.க. தலைமைப் பொறுப்புக்கு வந்தனர். வீரமணி வந்தபின் இராமகிருட்டிணன், தி.க.-வின் மாநில இளைஞரணிச் செயலாளர் ஆனார். சூன் 1975-இல் இந்திய அளவிலான நெருக்கடி நிலை (இந்தியா) நடைமுறைக்கு வந்ததைத் தொடர்ந்து உள் நாட்டுப் பாதுகாப்புப் பராமரிப்புச் சட்டம், 1973 (மிசா) 1 பிப்ரவரி 1977 அன்று கைது செய்யப்பட்டார். ஓராண்டு சிறைக்குப்பின் வெளிவந்த அவர், தமிழ்நாட்டுக்கு வருகைபுரிந்த அப்போதைய இந்தியப் பிரதமர் இந்திரா காந்தி கறுப்புக்கொடி காட்டியமைக்காக மீண்டும் கைதானார். மகாராட்டிரம் மாநிலத் தலைநகர் மும்பை வாழும் தமிழர்களின்மீது நடைபெற்ற வன்முறையைக் கண்டித்துச் சுவரொட்டி ஒட்டியமைக்காகவும் கைதானார். 1983-இல் இலங்கை தமிழர்களுக்கு எதிராக நிகழ்த்தப்பட்ட கறுப்பு யூலை வன்முறையைக் கண்டித்து பள்ளி, கல்லூரி மாணவர்களை ஒருங்கிணைத்து கோவையில் ஆர்ப்பாட்டம் ஒன்றை நடத்தினார். தொடர்ந்து இலங்கையில் நிகழ்ந்த வன்முறைக் காட்சிகளை வைத்துப் புகைப்படக் கண்காட்சி நடத்தினார். வெ. ஆறுச்சாமி இணைந்து தமிழீழ விடுதலைப் புலிகள் அமைப்புக்கு ஆதரவாக ஆயுதத் தயாரிப்பில் ஈடுபட்ட அவர், பின் அவ்வமைப்பினருக்கான பயிற்சிக் களம் ஏற்படுத்தும் பொறுப்பை கொளத்தூர் மணி ஒப்படைத்தார். பின்னாளில் "விடுதலைப்புலிகளின் தோழமைக்கழகம்" என்ற அமைப்பையும் நிறுவினார்.
கேள்வி: கோவை இராமகிருட்டிணன் - பெரியார் திராவிடர் கழகம் (2001-12) குறித்து விரிவாக சொல்லுங்கள்.
பதில்: விடுதலை இராஜேந்திரன் நிறுவிய பெரியார் திராவிடர் கழகம் (பெ.திக.) 2001-இன் முற்பகுதியில் இணைந்த இராமகிருட்டிணன் அவ்வமைப்பின் பொதுச்செயலாளரானார். மாநிலத் தலைவராக கொளத்தூர் மணி இருந்தார். பி. ஜி. ஆனூர் ஜெகதீசன், வழக்கறிஞர் செ. துரைசாமி ஆகியோரும் பங்கு வகித்தனர். நான்காம் ஈழப்போர் 2 மே 2009 அன்று இந்திய ராணுவம் சொந்தமான வண்டியொன்றைச் சேதப்படுத்தியமைக்காக‌ இராமகிருட்டிணன் தேசியப் பாதுகாப்புச் சட்டம் (இந்தியா) கைது செய்யப்பட்டார்.
கேள்வி: கோவை இராமகிருட்டிணன் - தந்தை பெரியார் திராவிடர் கழகம் (2012-) குறித்து விரிவாக சொல்லுங்கள்.
பதில்: சில கருத்து வேறுபாடுகளைத் தொடர்ந்து 18 ஆகஸ்ட் 2012 அன்று கோவையில் தன் ஆதரவாளர்களுடன் தந்தை பெரியார் திராவிடர் கழகம் (த.பெ.தி.க) என்ற அமைப்பைத் தொடங்கி அதன் பொதுச்செயலாளராகச் செயல்பட்டு வருகிறார். துணைத்தலைவராக துரைசாமி உள்ளார். பெ.திக.வின் எஞ்சிய உறுப்பினர்கள் கொளத்தூர் மணி தலைமையில் திராவிடர் விடுதலை கழகம் (தி.வி.க) இயங்கி வருகின்றனர். முக்காலி, சிறுவாணி அணை, பவானி ஆறு ஆகிய பகுதிகளில் கேரள அரசு அணை கட்டுவதைக் கண்டித்து அனைத்துக் கட்சி ஆர்ப்பாட்டங்கள், கேரளத்திலிருந்து வரும் தொடர்வண்டி கோவையில் நின்றுசெல்ல வலியுறுத்திப் போராட்டம் போன்ற செயல்பாடுகளில் ஈடுபட்டுள்ளார்.
கேள்வி: கோவை இராமகிருட்டிணன் - தனி வாழ்க்கை பற்றி விளக்கவும்.
பதில்: இராமகிருட்டிணன், தடா வழக்கில் சிறைப்படும் முன் பிப்ரவரி 1991-இல் இரா. வசந்தி என்பவரைத் திருமணம் செய்திருந்தார். தடா சிறைக்காலத்தில் இவர்களுக்கு அமுதினி என்ற மகள் பிறந்தார். பின்னர் 'இந்திரஜித்' என்ற மகன் பிறந்தார். வசந்தி, கோவை நியூ சித்தாபுதூரில் 20 சனவரி 2023 அன்று காலை 10 மணியளவில் தன் 59-ஆம் அகவையில் காலமானார். Public App|website=Public|language=en|access-date=2023-02-16}}